cyanic-selkie/wikianc huggingface dataset:
स्याङ्जा जिल्ला
परिचय
स्याङजा जिल्ला, बिश्व प्रसिद्दस्थल लुम्विनी र पर्यटकिय नगरी पोखराको बिचमा पर्ने सुन्दर र रमणिय स्थलहरूले भरिपूर्ण जिल्ला हो । जम्मा १,१६४ बर्ग किलोमिटर क्षेत्रफलमा फैलिएको यो जिल्लालाई कोटै कोटको जिल्ला समेत भन्ने गरिन्छ । नुवाकोट, सतौंकोट, भिरकोट, गह्रौकोट, कालिकाकोट, बहाकोट, चन्द्रकोट, गिरकोट, कोल्माकोट, सिर्सेकोट, खैरीकोट ईत्यादी यहाँका प्रमूख कोटहरु हुन् । यस जिल्लामा नेपालको पहिलो नमूना पर्यटकीय गाउँ शिरुवारे, पुरूषोत्तम भगवान रामका पिता दशरथसंग जोडिएको अन्धाअन्धी दह र आधीखोला, संसारकै ठुलो मानिएको शालिग्राम शिला, शाहवंशको शुरुवाती राज्य भिरकोट, कुलदेवी आलम देबी, स्वस्थानी ब्रत कथामा बर्णित सतिदेवीका बाँकी अंगहरु पतन भएको क्षेत्र छायाँक्षेत्र, ऐतिहासिक राजा रजौटाका दरवार तथा भग्नवशेष, हिउँ पर्ने पञ्चासेको लेक, भित्री मधेशलाई बिर्साउने अन्न भण्डार क्रमशः गण्डकबेशी, चापाकोट, कुवाकोट र रत्नपुर फाँट पर्दछन् । यस जिल्लामा विभिन्न धर्म (#हिन्दु #बौद्ध #इस्लाम #इसाइ अन्य ) तथा जातजातिका विविध संस्कृति भएका मानिसहरूको बसोबास छ । ३ नगरपालिका र ५७ गाविसमा बिभाजित स्याङजा जिल्लाको प्रमूख खोला आँधीखोला हो भने प्रमूख नदि कालीगण्डकी हो । ब्यापारीक हिसावले ठूलो र घनावस्ती रहेका ठाउँहरु स्याङ्जा बजार र वालिङ बजार हुन् । यस जिल्लाको मध्य भागवाट सिद्दार्थ राजमार्ग निर्माण गरिएको छ भने हाल आएर प्रत्येक गाउँ सम्म पुग्नका लागि कच्ची सडक खनिएको छ। यो जिल्ला सुन्तला, अदुवा, अलैंची तथा कफी जस्ता नगदेबालीका लागि प्रसिद्ध छ र यहाँ उत्पादित कृषिजन्य वस्तुहरु देश बिदेशमा समेत निर्यात हुने गरेको पाईन्छ । यस जिल्लालाई देशकै शिक्षित जिल्लाको रूपमा चिनिन्छ । यहाँका अधिकाँश शिक्षित वासिन्दाहरु नेपाल सरकारको निजामति सेवा अन्तर्गतका उच्च ओहोदामा पुगी देश सेवामा जुटेका भेटिन्छन् भने युवाहरु देश बिदेश पुगी रोजगारीमा संलग्न रहेका छन् । स्याङजा जिल्ला विविध जाती, धर्म र समुदायको संगमस्थल पनि हो ।
जिल्लाको नामाकरण
यस जिल्लाको नाम स्याङ्जा रहनूमा विभिन्न कथनहरू पाइएका छन। तिनीहरूमा निम्न कथनहरू प्रनुख छन :-
यी कथनहरूको आधारमा हाल जिल्ला सदरमूकाम रहेको स्थानको नाम स्याङ्जा रहन गएको र तत्कालिन अवस्थामा यो ठाउँ जिल्लाको प्रमूख ब्यापारिक केन्द्र हूनूको साथै पर्वत बाग्लूङ, म्याग्दी मूस्ताङ र तनहूँ जिल्लाको प्रमूख ब्यापारिक नाकाको रूपमा पनि परिचित नाम भएकोले नै जिल्लाको नाम पनि स्याङ्जा नामाकरण गरिएको अनूमान गर्न सकिन्छ।
राजनीतिक विभाजन
राजनीतिक विभाजनका आधारमा स्याङ्जा जिल्लामा विगतका ६० गा.वि.स सहित समायोजन गरी ५ नगरपालिका र ६ गाउँपालिका छन्।
इतिहास
यद्यपि जिल्लाको ऐतिहासिक रूपरेखा र नामांकन सम्बन्धमा कूनै आधिकारिक एवं भरपर्दो अभिलेख प्राप्त भएको छैन तापनि हाल सम्म प्राप्त विभिन्न अभिलेख र जानिफकार व्यक्तिहरूको कथन समेतको आधारमा स्याङ्जा जिल्लालाई प्रागः ऐतिहासिक कालमा भृगू ऋषिको तपस्या स्थल (हालको चण्डीभज्याङ् गाविसको भृगतूम) श्रवण कूमार र अन्धाअन्धीको किंवदन्तीसँग जोडिएको आधीखोलाको उदगमस्थल अन्धाअन्धी दह र स्वस्थानी ब्रतकथामा उल्लेख भए अनूसार सती देवीको शेषअंग पतन भएको छाङ्छाङ्दीको छाँया क्षेत्र आदिको भौगोलिक स्वरूपमा लिन सकिन्छ ।
जनसङ्ख्या
राष्ट्रिय जनगणना २०५८ अनुसार स्याङ्जा जिल्लाको कूल जनसङ्ख्या ३,१७,२११ जना मध्ये पुरुष १,४३,५९२ जना र महिला १,६३,६१४ रहेका छन् । भने राष्ट्रिय जनगणना २०६८ अनुसार स्याङ्जा जिल्लाको कूल जनसङ्ख्या २,८९,१४८ जना मध्ये पुरुष १,२५,८३३ जना र महिला १,६३,३१५ रहेका छन् । जिल्लाभरी ६८,८८१ घर तथा ६४,८८८ परिवार रहेका र ब्राह्रमण ३२.९%, मगर २१.२%, क्षेत्री ११.२%, गुरुङ् १०%, कामी ६.५%, सार्की ३.२%, दमैं ३.२%, नेवार २.९%, ठकूरी २.७%, र्घर्ति २.२ %, सन्यासी ०.७ %, मुस्लिम ०.६ %, कूमाल ०.३ % र अन्य २.४ %मा विभाजित रहेका छन । यी विभिन्न जातजातिहरू परापूर्वकालदेखि नै आपसी सौहादर्रता र मित्रता कायम राखि बसोबास गरेका र जातिय विविधता अगाल्दै नेपाली भाषा प्रायः सबैले बुझ्ने गर्दछन ।
धर्म
धर्मालम्बीहरूको विवरण
भौगोलिक अवस्था
नेपाल अधिराज्यको पश्‍चिमाञ्‍चल विकास क्षेत्र अन्तर्गत पर्ने स्याङ्जा जिल्ला एक पहाडी जिल्ला हो। यस जिल्लाको सदरमुकाम स्याङजा पुतलीबजार न.पा. ८५० मिटर उचाइमा आँधिखोलाको किनारमा रहेको छ । यस जिल्लाका छिमेकी तथा किल्लाकारूपमा कास्की, पर्वत, तनहुँ, गुल्मी र पाल्पा जिल्लाहरू रहेका छन । स्याङ्जा जिल्ला समुन्द्री सतहबाट ३६६ मिटर देखि २,५१२ मिटरसम्मको उचाईमा अवस्थित छ। भौगोलिक विवरण अनुसार कुल ११६४ वर्ग कि.मी.मा फैलिएको यस जिल्ला ८३', २७" देखि ८४' पूर्व ४६" देशान्तर र २७' ५२" देखि २८' १३" उत्तरी अक्षांशभित्र फैलिएको छ। जिल्ला भित्र ५७ वटा गा.वि.स., ३ वटा नगरपालिका, ३ वटा निर्वाचन क्षेत्र र १५ वटा इलाका रहेका छन ।
यातायात
स्याङ्जा जिल्लाको करिब करिब मध्य भागमा उत्तर दक्षिण भएर सिद्धार्थ राजमार्ग अवस्थित छ। उक्त रामजार्गको सबैभन्दा धेरै अंश, ७० कि.मि. यसै जिल्लामा पर्दछ। सिद्धार्थ राजमार्गमा जोडिने गरी विभिन्न जिल्ला तथा ग्रामीण सडकहरू निर्माण भएका छन्। यस जिल्लाको ५८७ कि.मि. स्थानीय सडक मध्ये करिब ४४५ कि.मि. सडकमा कात्तिक महिनादेखि जेठ महिनासम्म यातायत सञ्चालन हुन्छ ।
सञ्चार
सञ्चारका विविध साधनहरू मध्ये यस जिल्लामा हुलाक, टेलिफोन, आकाशवाणी, टि.भि., रेडियो तथा निजी क्षेत्रका पत्रपत्रिका पनि प्रकाशनमा छन्, हुलाक तर्फ जिल्ला हुलाक १, १२ वटा इलाका हुलाक, टेलिफोन तर्फ सदरमुकाममा ४०० लाईन, ५१२ लाईन क्षमताको एक्सचेन्जबाट,वालिङमा २११ लाईन र गल्याङ्‍मा ११६ लाईन वितरण भएकाछन्।जिल्लाका ३१ वटा गा.वि.समा मार्टस प्रणाली उपलव्ध छ । वालिङको गह्रौंसुरस्थित टेलिफोन टावरमा माओवादीबाट आक्रमण भएका कारण केही समयदेखि सञ्चार सुविधा अवरुद्ध भई वालिङ् क्षेत्रमा लोकल टेलिफोन कलको व्यवस्था सञ्चालित छ। अत्यावश्यकिय सेवाकोरूपमा ती क्षेत्रका लागि १२ लाईन टेलिफोन पाल्पाबाट STD/ISD सेवा उपलव्ध गराईएको छ । आकासवाणी, टि.भि., रेडियोका हकमा घरघरमा आवश्यकतानुसार सञ्चालनमा आएका छन । पत्रिका तर्फ विचार साप्ताहिक, समय साप्ताहिक, स्याङ्जा सन्देश पाक्षिक,स्याङ्जा एक्सप्रेस, सत्यदुत साप्ताहिक जस्ता स्थानीय पत्रपत्रिका प्रकाशनमा आएका छन। हाल आएर कम्प्युटर तथा ईन्टरनेट सेवामा पनि उल्लेखनिय बृद्धि भएको छ ।
शिक्षा
हाल यस जिल्लामा र्सार्वजानिक र नीजि गरी प्रा.वि. ५६०, नि.मा.वि. १५८, मा.वि. ९० उच्च मा.वि./क्याम्पस २४० वटा गरी जम्मा ८३२ संस्थामा १,०८,१११ विद्यार्थीहरू लाभान्वित हुन पुगेका छन् भने निरक्षरता घटाउने, लैंगिक विभेद हटाउने, शैक्षिक गुणस्तरमा अभिवृद्धि गर्ने, विद्यालयहरूको भौतिक सुधार गर्ने, निःशुल्क पाठ्य पुस्तक वितरण गर्ने, राष्ट्रिय छात्रावृत्ति उपलब्ध गराउने, महिला शिक्षा कार्यक्रम र सामुदायिक वितरण गर्ने, राष्ट्रिय छात्रावृत्ति उपलब्ध गराउने, महिला शिक्षा कार्यक्रम र सामुदायिक विद्यालय सहयोग कार्यक्रम जस्ता क्षेत्रहरूमा कार्यक्रम केन्द्रीत गरी सञ्चालनमा ल्याइएको देखिएको छ ।
विद्युत
जिल्लाका २ न.पा. र ६० गा.वि.स. हरूमध्ये आँधीखोला जलविद्युत केन्द्र (बुटवल पावर कं.प्रा.लि.)बाट १ न.पा. र १९ गा.वि.स.मा र नेपाल विद्युत प्राधिकरण स्याङ्जाले १ न.पा. र २० गा.वि.स.मा गरी जम्मा २ न.पा. र ३९ गा.वि.स. का साढे सत्र हजार ग्राहकहरूलाई मात्र सुविधा पुर्‍याई आएका छन्। यसरी जिल्लाका कूल घरधुरीको ५३.३२%ले मात्र विद्युत सेवा उपभोग गर्न पाएका छन ।
भालुपहाड
स्याङजाको पर्याटकीय तथा मनोरम ठाउँ हो भालु पहाड । यो ठाउँको दृश्यावलकनको लागि दैनिक सयौँ पर्यटक यहाँ आउने गर्दछन् । जिल्लाको आन्तरिक तथा शिदार्थ राजमार्गमा यात्रा गर्ने पर्यटक बसेर फोटो खिच्ने तथा पहाडको दृश्यको मजा लिने ठाउँ हो भालु पहाड ।यहाँ नेपाली चलचित्रका गित तथा म्युजिक भिडियोहरु यहाँ सुटिङ हुने गर्दछ ।
छाङ्गछाङ्गदी
श्री स्वस्थानी ब्रतकथामा आधारित सतीदेवीको अङ्ग पतन भएको स्थल, छायां क्षेत्रको रूपमा समेत परिचित पवित्र तीर्थ स्थल जिल्ला सदरमुकाम वाट १८ किलो मीटर दक्षिण सिर्द्धार्थ राजमार्गमा नै पर्छ । सुन्दर अनी मनमोहक, सितल बातावरण यहाँको विशेषता हो।
पन्चासेको लेक
समुद्र सतहबाट २५१२ मीटरको उचाईमा रहेको जिल्लाको अग्लो स्थान र बालाचतुर्दशीको दिन मेला लाग्ने स्थान सदरमुकामबाट ३० किलो मीटर उत्तर पश्चिममा पर्छ । यो स्थान स्याङ्जा कास्की र पर्वत जिल्लाको सीमामा एक पर्यटकीय स्थानको रूपमा रहेको छ ।
अन्धाअन्धी दह
चिलाउनेबास गा.वि.स.मा पर्ने प्रसिद्ध दह सदरमुकामबाट २८ किलो मीटर उत्तर पश्चिममा पर्छ। त्रेतायुगमा श्रवणकुमारले आफना अन्धा बाबु आमालाई तीर्थ घुमाउने क्रममा यस ठाउँमा आई पुगे पछि बाबु आमालाई चिलाउनेवास अन्तर्गतको अन्धाअन्धी क्षेत्रमा राखि पानी खोज्न जाँदा दशरथले शिकारको लागि जताततैको पानी सुकाई श्रवणकुमार समाधि क्षेत्रमा मात्र पानी राखेकोमा बाबुआमालाई पानी खुवाउन पानी खोज्दै जाँदा श्रवणकुमार स्याङ्जा जिल्लाको बाङ्गसिङ्ग गावि स को हाल वडा नं ८ मा पर्ने घ्याङ्गसिरी भन्ने ठाउँमा पुगी पानी फेला पारी पानी भर्न गाग्रो डुवाउँदा निस्किएको आवाजलाई दशरथले मृगको आवाज सम्झी बाण हान्दा बाणले श्रवणकुमारलाई लागि श्रवणकुमारको मृत्यु भएको र राजा दशरथ पानी लिएर जादां श्रवणकुमारका बाबु आमाले सबै कुरा थाहा पाएर राजा दशरथलाई तिम्रो पनि छोराको बिछोडको पीरले मृत्यु होस् भनि श्राप दिई दुबै जना त्यहीं रुँदारुँदै मरेका हुँदा उनीहरूको आँसुबाट दहको उत्पति भएकोले त्यस दहको नाम अन्धाअन्धी दह रहन गएको किम्बदन्ती रहेको छ। यसै दहलाई स्याङ्जाको प्रसिद्ध नदी आँधीखोलाको मुहान मानिन्छ ।
श्रवणकुमार समाधि क्षेत्र
स्याङ्जा जिल्लाको बाङ्गसिङ्ग गावि स को वडा नं ८ को घ्याङ्गसिरीमा श्रवणकुमार समाधि क्षेत्र रहेको र यस क्षेत्रमा त्रेता युगमा अन्धा बाबुआमालाई बोकी घुम्न आउने क्रममा श्रवण कुमारले चिलाउनेवास अन्तर्गतको अन्धाअन्धी क्षेत्रमा बाबुआमालाई राखि तिर्ख्याएका बाबुआमाको प्यास मेटाउन पानी खोज्दै जाँदा श्रवणकुमार स्याङ्जा जिल्लाको बाङ्गसिङ्ग गावि स को हाल वडा नं ८ मा पर्ने घ्याङ्गसिरी भन्ने ठाउँमा पुगी पानी फेला पारी पानी भर्न गाग्रो डुवाउँदा निस्किएको आवाजलाई दशरथले मृगको आवाज सम्झी बाण हान्दा बाणले श्रवणकुमारलाई लागि श्रवणकुमारको मृत्यु भएको हो, राजा दशरथ पानी लिएर जादां श्रवणकुमारका बाबु आमाले सबै कुरा थाहा पाएर राजा दशरथलाई तिम्रो पनि छोराको बिछोडको पीरले मृत्यु होस् भनि श्राप दिई दुबै जना त्यहीं रुँदारुँदै मरेका हुन, पछि दशरथले भाञ्जा मारिएको र अण्धाअन्धीको श्रापको दोश मेटाउन उक्त घ्याङ्गसिरीमा यज्ञ समेत गरेको भन्ने भनाई रहेको छ । बाण लागि श्रवणकुमारको मृत्यु भएको ठाउँमा निजको घोप्टो परेको आकारमा मुर्ती रहेको छ । भने पानी भरेको ठाउँमा हाल पनि पानीको रङ्ग रातो रहेको र दशरथ बाण हान्न लुकेर बसेको पहरा समेत बाङ्गसिङ्ग गा वि स वडा नं ८ को घ्याङ्गसिरीमा रहेको र उक्त स्थानमा हाल बाला चतुर्दशीमा ठुलो मेला लाग्ने गरेको छ । उक्त क्षेत्रमा मन्दिर समेत निर्माण गरिएको छ । पञ्चासे र श्रवणकुमार समाधि क्षेत्रमा समेत हाल संयुक्त रूपमा पर्यटकीय स्थलको रूपमा विकास गर्ने कार्य भई रहेको छ ।
स्याङ्जा नुवाकोट
नुवाकोट स्याङ्जा जिल्लाको उच्च मध्य पहाडी भुभागमा हो । यो समुन्द्र सतहबाट १९०० मि को उचाइमा रहेको यो ठाउँ स्याङ्जा जिल्लाको पुरानो सदर्मुकाम पनि हो। चौबिसे राज्य मध्यको एक शक्तिशाली राज्य नुवाकोट प्रकृतिक सुन्दरताले भरिपूर्ण छ। माछापुछ्रे ,अन्नपूर्ण, धवलागिरी ,मनास्लु जस्ता हिमालको सुन्दर अवलोकन गर्न पाइने अनी हरियाली बातावरणले घेरियको यो ठाउँ स्याङ्जा जिल्लाको एक महत्तोपूर्ण पर्यटक स्थल पनि हो। यो एक धार्मिक स्थल पनि हो। यहाँ रहेको चण्डी माइको मन्दिरलाई देउताहरूको पूजाको बिसर्जन गर्ने मन्दिर को रूपमा बुझिन्छ। यहाँ दशैको बेलामा भाकल अनी पूजाका लागि आयका भक्तजनहरूको विशेष घुइचो हुने गर्छ। देवी कालिकाको मन्दिर पनि यहाँको विशेष मन्दिर हो जहाँ दशैको नवमी अनी चैते दशैको बेला कालिकालाई खुशी पार्न बली दियर पूजा गरिन्छ। यस मन्दिरका मुख्य तथा परम्परागत पूजारी रेग्मी थरका रहेका छन। भैरबनाथ मन्दिर सबै भन्दा टुप्पोमा रहेको छ। भैरवनाथको मन्दिरका पनि आफ्नै विशेषता छन। स्याङ्जाको नयाँ सदरमुकाम अनी स्याङ्जा जिल्लाका विभिन्न ठाउँहरु यहाँबाट देख्न सकिन्छ। पर्यटकिय हेतुले स्थापना गरियको प्याराग्लाइडिङ अहिले बन्द गरियको छ। पोखराबाट पनि नजिक पर्ने यो ठाउँ निकै महत्त्वपूर्ण पर्यटकिय स्थल  बन्न सक्छ।
राधा दामोदर आश्रम
साँखर गा.वि.स.मा पर्ने पसिद्ध तीर्थ स्थल सदरमुकामबाट ५७ किलो मीटर दक्षिण पूर्वमा पर्छ ।
चण्डीकालीका
पुतलीवजार न.पा. वडा नं. ८ को संतौमा पर्छ यो मन्दिर । यो स्याङ्जाबाट करीब डेढ घण्टा पैदल हिंडेर या गाडीमा पनि जान सकिन्छ । हाल संतौ सम्म जाने बाटो कालो पत्रे भएको छ । यहाँ विभिन्न तिथिहरूमा श्रद्धालु भक्तजनहरूको घुइचो लाग्ने गर्दछ । यस मन्दिर रमणिय ठाँउमा छ । यहाँबाट स्याङ्जा लगाएत विभिन्न ठाँउहरु र मनोरम हिमाली दृष्यहरु पनि देख्न सकिन्छ ।
राम्दी घाट
काली गण्डकीको किनारमा रहेको प्रसिद्ध धार्मिक स्थल सदरमुकामबाट ५२ किलोमिटर दक्षिणमा पर्छ ।
रामनदी धामको नाम बाट समेत प्रसिद्ध यस ठाउँमा राम भगवान बनबास जाने क्रममा यस स्थानमा आइ कालीगन्डकी स्नान गरेको कारण रामनदी धाम नामाकरण भएको र पछि अपभ्रंस हुँदै राम्दी रहन गएको किंवदन्ती रहेको छ। स्याङ्जा र पाल्पाको सिमानामा रहेको यस क्षेत्रमा पाल्पा तर्फ हालको बगनासकाली गाउँपालिका र स्याङ्जा तर्फ गल्याङ नगरपालिका को वडा नं १ रहेको छ। यहाँ स्याङ्जा पाल्पा रुपन्देही लगायतका जिल्लाहरुबाट दाहासंस्कार को लागि शवहरु ल्याइने गर्दछन भने। यस क्षेत्रमा सिद्धबाबा मन्दिर, राधाकृष्ण मन्दिर, आदि थुप्रै धार्मिक मन्दिर हरु रहेका छन। गुरुकुल, गौशाला, बृद्धाश्रम आदि यस क्षेत्रको स्याङ्जा तर्फ रहेकाछन।
आलम देवी
शाहवंशका कुलदेवीका रूपमा रहेकी आलम देवी देशकै महत्त्वपूर्ण धार्मिक स्थल सदरमुकामबाट किलो मीटर दक्षिण पश्चिममा पर्छ।यस जिल्लाको पर्यटन स्थललाई हेर्र्दा ग्रामीण पर्यटनको दृष्टिकोणले नमूना गाउँको रूपमा रहेको पञ्चमूल सिरुवारी, कोल्मा वराहचौर, नुवाकोट डाञडा र चित्रे भञ्ज्याङ्ग गा.वि.स.मा रहेको गह्रौकोटलाई साँस्कृतिक तथा पर्यटकीय स्थलको रूपमा लिइन्छ । आलमदेबी नेपाली राजाहरूको कल पूजा  गरने स्थल पनि हो।
बुढाकोट
स्याङ्जा जिल्लाको सबैभन्दा अग्लो पहाड बुढाकोट हो । गुरुङको बस्ति रहेको यस पहाडको टुप्पोबाट स्याङ्जाको अधिकाङ्श ठाउँ, पाल्पा र पोखरा हेर्न सकिन्छ। पहाडको टुप्पोमा एक मन्दिर छ जहा दशैमा विशेष भिड हुन्छ । एलादी र मझाकोत गा बि स मा पर्न यो दादाएक पर्यटन आकर्षण केन्द्र हो
कैलाश गुफा
यो गूफा बहाकोट गाविसमा पर्दछ । किम्बदन्ती अनुसार पौराणीक कालमा भगवान महादेव यसै गुफामा आएर बसेको पाइन्छ । यस गूफामा जाने २ वटा प्रवेश मार्गहरु छन । त्यी दुबै करीव ३०० मिटर भित्र पसे पछि भेट हुन्छ भने एउटा मार्ग अझै अगाडि बढिरहेको छ त्यसको अन्त्य कहाँ हुन्छ ठ्याक्कै एकिन छैन । स्थानिय भनाई अनुसार यहाँबाट एउटा कुकुर प्रवेस गरी राङभाङ गएर निस्किएको थियो । यस गूफा भित्र आर्कषक देवी देवता र गाई को मुख लगाएत भित्र एउटा छ्याङ छ्याङ गर्ने पोखरी पनि छ ।
इज्जतदार
इज्जतदार १९९० को भारतीय हिन्दी भाषाको फिल्म हो जसमा दिलीप कुमार, गोविन्द, माधुरी दीक्षित, अनुपम खेर, शफी इनामदार र दक्षिण भारतीय अभिनेता रघुवरनले आफ्नो बलिउड फिल्म डेब्यू गरेका थिए।
सारांश
दिलीप कुमारले आफ्नो षड्यन्त्रकारी ज्वाइँ रघुवरनका कारण जेलमा परेको हत्याको आरोपमा स्थापित र फसाइएको व्यक्तिको भूमिका निभाएका छन्। उनकी छोरी स्वप्ना पनि रघुवरनको हातबाट मारिए जब रघुवरनले माधुरी दीक्षितलाई थप्पड हाने र दुर्व्यवहार गर्ने प्रयास गरे जब उनले माधुरी दीक्षितलाई उनको दुष्ट कामको बारेमा सामना गरे। दिलीप कुमारले आफ्नी छोरीको मृत्यु र कारागारमा बिताएका वर्षहरूको बदला लिन्छन्। यस पृष्ठभूमिमा, गोविन्दा एक व्यक्ति हुन् जसले उनलाई बाल्यकालमा तेज सप्रुले गोली हानेपछि अन्डरवर्ल्डको लागि काम गर्छन्। माधुरी दीक्षितसँग प्रेम पाएपछि, गोविन्दाले आफ्नो बाटो बदल्छन् र बदला लिन दिलीप कुमारसँग सामेल हुन्छन् किनभने उनी पनि खलनायकहरूको एउटै समूहबाट अन्यायमा परेका थिए।
नेपाली व्यञ्जन
नेपाली व्यंजनको तात्पर्य ती विशेष खाद्य पदार्थहरूसित छ जो नेपालीहरू आहारको रूपमा प्रयोग गर्दछन्। नेपाल, जो भारत के उत्तर पूर्वी राज्यहरू, पश्चिम बङ्गाल तथा भूटान आदि स्थानहरूमा बस्ने नेपालीहरू खाद्यको क्षेत्रमा एउटा अलग्गै विशेषता राख्छन्।। संस्कृति, परम्परा र भौगोलिक विभिन्नताको कारण उनीहरूको खाद्य पदार्थ पनि त्यहि हिसाबले अलग छ। पहाडमा बस्ने र मैदानका निवासीमा पनि भोजनमा अन्तर पाइन्छ। उनका खाद्यहरूमा विशेषतया दाल, भात, तरकारी र चटनी(अचार) दैनिक आहार हुन्। मैदानी इलाकाहरूमा बस्नेहरूले रोटी र भात दुवै खाने गर्दछन्।
निर्मलबस्ती
निर्मलबस्ती नेपालको मध्यमाञ्चल विकास क्षेत्र, नारायणी अञ्चलको पर्सा जिल्लामा अवस्थित एक गाउँ विकास समिति हो।
विष्णुपुरा
विष्णुपुरा नेपालको पश्चिमाञ्चल विकास क्षेत्रको लुम्बिनी अञ्चल, रूपन्देही जिल्लामा अवस्थित गाउँ विकास समिति हो ।
सुनील थापा
सुनील थापा(जन्म: १९ मे १९५७) नेपाली चलचित्र क्षेत्रको एक चर्चित अभिनेता हुन्। उनले विभिन्न नेपाली तथा बलिवुडका चलचित्रहरूमा अभिनय गरेका छन् ।
आकांक्षा पुरी
आकांक्षा पुरी एक भारतीय मोडल र भारतीय चलचित्र अभिनेत्री हुन् जुन तमिल चलचित्र र बलिउडमा आफ्नो अभिनय कार्यको लागि प्रसिद्ध छिन् । उनले मधुर भण्डारकरको क्यालेन्डर गर्ल (२०१५)बाट बलिउडमा अभिनय सुरुवात गरेकी हुन् ।
जीवनी
पुरीको जन्म मध्ये प्रदेशको भोपालमा भएको हो । उनले आफ्नो प्राथमिक र उच्च माध्यमिक शिक्षा भोपालबाट प्राप्त गरेकी हुन् । उनको बुवा अवकाश प्राप्त प्रहरी हुन् ।
श्रीनगर डाँडा
श्रीनगर डाँडा नेपालको पश्चिमाञ्चल विकास क्षेत्र, लुम्बिनी अञ्चलको पाल्पा जिल्लामा रहेको पर्यटकीय स्थल हो ।
भ्यू टावर
श्रीनगर डाँडामा पाल्पालाई चिनाउने करुवा आकारको भ्यू टावर रहेको छ । १० तलाको रहने उक्त भ्यू टावरको नवौ तलामा चिया क्यान्टीन सञ्चालन गर्ने, बूढाबूढी समेतमाथि सम्म पुग्न सकुन भनेर लिफ्ट सञ्चालन गरिने योजना निर्माण समितिको रहेको छ । यस भ्यू टावरबाट पाल्पा, स्याङ्गजा, गुल्मी, अर्घाखाँची, पर्वत, तनहुँ, कास्की लगायतका विभिन्न जिल्लाहरूको सहजै अवलकोकन गर्न सकिनुका साथै विभिन्न हिमश्रृंखलाहरूको समेत दृश्यावलोकन गर्न सकिने छ ।
घुस्की
घुस्की सुनसरी जिल्लामा अवस्थित एक गाउँ विकास समिति हो।
जनसङ्ख्या
नेपालको सन् २०११ को जनगणना अनुसार को १,७८६ घर धुरीमा कुल जनसङ्ख्या १०,९३१ रहेको छ।
इटाली राष्ट्रिय फुटबल टोली
इटाली राष्ट्रिय फुटबल टिमले अन्तर्राष्ट्रिय फुटबल प्रतियोगिताहरूमा इटालीको प्रतिनिधित्व गर्ने गर्छ ।
जनता बहुमुखी क्याम्पस
जनता बहुमुखी क्याम्पस सुनसरी जिल्लामा रहेको एक क्याम्पस हो। यसले त्रिभुवन विश्वविद्यालयसँग सम्बन्धन लिएको छ।
सन्दर्भ सामग्री
<references group="2 https://jantacampusith.edu.np/" />2 https://jantacampusith.edu.np/
बृन्दा हाडा
बृन्दा हाडा नेपाल सरकारको प्रशासन सेवा अन्तर्गत अर्थ मन्त्रालयको सहसचिव तथा लोक सेवा आयोग (नेपाल)की पूर्व सदस्य हुन्।     उनले लोक सेवा आयोग (नेपाल)द्वारा लिइने खुला लिखित परीक्षा उत्तीर्ण गरि नेपाल सरकारको सहसचिव पदमा पदासिन हुने पहिलो महिला हुन्।
जीवनी
बृन्दाको जन्म वि.सं. २०२२ साल असारमा काठमाडौंको भोटाहिटीमा भएको हो। उनको पिताको नाम विष्णुदास र माताको नाम चण्डेश्वरी हाडा हो। उनले रसायनशास्त्रमा स्नातोकोत्तर, कानुनमा स्नातक र जनप्रशासनमा स्नातकोत्तरसम्म पढेकी छिन्।
इन्दिरा जोशी
इन्दिरा जोशी नेपाली गायिका र मोडल हुन्। विजय भुषालद्वारा लिखित गीत रातो घाँघराबाट उनले प्रसिद्धि पाएकी हुन्। उनले नेपाली चलचित्र लूटमा आइटम गीत उध्रेको चोली गाएकी छिन। उनले शकिरा जस्तै नृत्य गरेर नेपालमा नेपाली शकिराको उपनाम पाएकी छिन।
बाल्यकाल
इन्दिरा जोशी को जन्म बि. सं. २०४३ (जूलाई १८, १९८६) मा उनका बुवा-आमाको सात ओटा सन्तानहरू मध्ये उनी पाचौँ सन्तानको रूपमा नवलपरासी जिल्ला, परासी बजार, लुम्बिनी अञ्चल, नेपालमा भएको थियो। उनका बुवाको नाम श्री जनहवि प्रसाद जोशी र आमाको नाम श्रीमती अलाकन्द जोशी हो। इन्दिराको बाल्यकाल संगीतको आवेगले भरिएको थियो, बाल्यकालमा उनी स्थानीय गायन र नाच प्रतियोगितामा भाग लिने गर्थिन्। उनको स्कूल तथा स्थानीय स्तरमा हुने यस्ता विभिन्न प्रतियोगिताहरू उनको पहिलो छनौटमा पर्थे। उनले कक्षा ५ सम्मको शिक्षा लिट्टिल प्लान्ट बोर्डिंग स्कूलबाट लिइन् भने, एसएलसी सम्मको अध्ययन सयपत्री माध्यमिक अंग्रेजी स्कूलबाट पुरा गरिन्। उनले पिसिएल अध्ययनको लागि पिपुल्स क्याम्पस र बीबीएसको लागि शंकरदेव क्याम्पसमा र पछि स्तानकोत्तरको लागि गोल्गेन गेट अन्तर्राष्ट्रिय कलेजमा भर्ना भइन्। उनी सात बहिनीहरूमध्ये पाँचौं छँदादेखि नै उनको बाल्यकालको वातावरण प्रेम र हेरचाहपूर्ण थियो। उनको घर नजिक, उनको घरबाट २ मिनेट टाढा खेल मैदान (बालमन्दिर) रहेको थियो, जहाँ उनी अरु बालबालिकाहरूसँग घुलमिल भएर खेल्थिन्।
प्रारम्भिक व्यवसायिक जीवन
इन्दिरा जोशीले डोरेमी संगीत एकेडेमीबाट संगीत सिकेकी हुन् । उनलाई उनको संगीत व्यवसायमा स्थापित गर्नमा नेपाली तारा कार्यक्रमको भूमिका रहेको छ। उनी नेपाली तारा कार्यक्रममा पाचौँ स्थानसम्म पुगेकी थिइन्। सन् २०१७ को नेपाल आइडलकी निर्णायकको रूपमा पनि उनी परिचित छिन्।
गीतहरूको सूची
इन्दिरा जोशीले गाएका केहि गीतहरूको सूची;
तिमाल जात्रा
तामाङहरूले परम्परागत रूपमा प्राचीन कालदेखि मनाउँदै आएको थुप्रै चाडपर्वमध्ये एउटा प्रमुख पर्व हो- तिमालजात्रा। चैत पूणिर्माको अघिल्लो दिन बौद्ध स्तूप र चैत पूणिर्माका दिन बालाजुको बाइसधारा स्नान गर्दै स्वयम्भू स्तूपसम्म लाग्ने यस जात्राको नाम तिमालजात्रा रहनुमा तिमाल भेगका तामाङहरूको प्राचीन कालदेखि नै जात्रामा घना सहभागिता रहनु हो। तिमाल क्षेत्र काभ्रेपलाञ्चोक जिल्लाको झिगु खोला, सुनकोसी र रोसी खोलाको मध्यपहाडी एवं बेंसी भागमा पर्छ जसलाई तामाङहरूले आफ्नो उद्गम थलोका रूपमा स्विकार्दै आएका छन्।यद्यपि जात्रामा नेपालका साथै भारत, बर्मा, भुटानदेखि नै तामाङहरू स्वयम्भू र बौद्धमा आउँछन्।
यस जात्राको उत्पत्तिका सम्बन्धमा खोजी गर्दा ठोस प्रमाण र तर्कपूर्ण किंबदन्ती अझै पाउन सकिएको छैन। तर जेजति प्राप्त भएका छन्, त्यसका अनुसार यस जात्राको उत्पत्ति काठमाडौँ उपत्यका दहका रूपमा रहेका बेला बन्धुमती नगरबाट आएका विपश्वी बुद्धले जामाचो नागार्जुनको डाँडाबाट यस दहको अवलोकन गरी चैत पूणिर्माका दिनमा हालको गुहेश्वरी रहेका ठाउँमा कमलको फूल रोपेकाले त्यसैको स्मरणार्थ जात्रा मनाउन थालिएको मान्न सकिन्छ। पछि सोही फूलमा आश्विन शुक्लपूणिर्माका दिन स्वयम्भूको ज्योति उत्पन्न भएपछि यस ज्योतिको दर्शन गर्न शिखी बुद्ध, विश्वभु बुद्ध, मञ्जुश्री बुद्ध, कनकमुनि बुद्ध, काश्यप बुद्धलगायत अलौकिक बुद्धहरू र बौद्धधर्मावलम्बीहरू देशदेशावरबाट आएको पाइन्छ। यसबाट यस जात्राको उत्पत्ति स्वयम्भू स्तूप निर्माणको पृष्ठभूमिबाटै भएको अनुमान गर्न सकिन्छ। यति मात्र नभई तिमालजात्राको प्रारम्भ बौद्ध स्तूपबाट हुने हुँदा यसको उत्पत्ति बौद्ध स्तूपको -ज्यारुङ खस्योर) निर्माणको पृष्ठभूमिसँग पनि गाँसिएको प्रतीत हुन्छ।
तिमाल जात्रामा सहभागी हुन आउने तामाङहरूको चैत पूणिर्माको अघिल्लो दिन बौद्ध स्तूपमा सबेरैदेखि भीड लाग्छ। त्यहाँ ँउक्त दिन रातभर मृतकहरूको मुक्तिका लागि बत्ती बाल्ने गरिन्छ। यसरी बत्ती बाल्न आउने तामाङहरू टाढाटाढाबाट आउँदा सामूहिक रूपमा लामा पुरोहितका साथ रमाइलो गर्दै आउँछन् भने नजीकबाट आउनेहरूचाहिँ परिवारसँग आउने गर्छन्। जुन बत्ती बौद्ध स्तूपको प्रदक्षिणा गरी, मानेहरू घुमाउँदै स्तूपको उत्तरतर्फको तेस्रो तल्लामा रहेको १०८ खोपामा दाहिने पारी घुम्न थाल्ने गरिन्छ अनि लामा पुरोहितलाई मृतकको मुक्तिका लागि पाठपूजा पनि गर्न लगाउँछन्। यसरी तीर्थस्थलमा बत्तीहरू बाल्दा धर्मका साथै मृतकको आत्मा भड्किरहेको भए पनि मुक्त भई अभिताम लोक -स्वर्ग)मा पुग्छ भन्ने विश्वास तामाङहरू गर्छन्।
यसै दिन नजीकबाट आउने तामाङहरू आआफ्ना घर र्फकन्छन्, टाढाबाट आउनेहरू बौद्ध स्तूपकै पीठमा तामाङ सेलो गाएर रात बिताउँछन्। यसको भोलिपल्ट अर्थात् चैत पूणिर्माका दिनमा सबेरै बालाजुको बाइसधारामा स्नान गर्न पुग्छन् अनि स्वयम्भू स्तूप ज्योतिको दर्शन गर्छन्। स्वयम्भूमा पनि बौद्ध स्तूपमा गरिएको प्रक्रियाअनुसारै स्वयम्भू महाज्योति रहेको पीठको प्रदक्षिणा गर्दै सो धर्म र मृतकको मुक्तिका हेतु तयार गरिएका बत्तीहरू बाल्ने गर्छन्। मृतकको मुक्तिका लागि लामा पुरोहितबाट पाठपूजा पनि गराउँछन् र घर र्फकन्छन्। तिमालजात्रामा सहभागीहरू आउँदा पहिलेपहिले तिमालका तामाङहरू वर्षभरि कमाएको धन खर्च गर्थे, तामाङनीहरू बाटाघाटामा सुनमा पाइन हाल्दै नाचगान गर्दै आउनेजाने गर्थे र त्यस्तै अरनिको राजमार्ग बन्नुअगाडि यो जात्रा भर्न तामाङहरू सल्लाको खोटो -म्हेदाङ) बाल्दै आउँथे भन्ने जनश्रुति पाइन्छ। मकवानपुर राज्यको अधीनस्थ रहेको तिमालका अन्तिम राजा रिन्जेन दोर्जेको पाला -विसं १८१९) सम्म यो जात्रामा राजा स्वयं सहभागी भएको पाइन्छ। पितृ उद्धारको केन्द्रीय सेरोफेरोमा रहेको यो दुईदिने जात्राले तामाङ संस्कृतिको गरिमालाई प्राचीन कालदेखि अहिलेसम्म निरन्तरता दिएको देखिन्छ।
लिभा बेट्स
लिभा बेट्स (जन्म: २१ मे १९८३) एक अमेरिकी व्यावसायिक महिला कुस्ती खेलाडी हुन् जो हाल अमेरिका स्थित अल एलिट रेस्लिङ नामक एक प्रमुख कुस्ती पदोन्नतिमा कार्यरत छिन्। उनले यसअघि इम्प्याक्ट रेस्लिङ, सिमर विमेन एथलेटिक्स र केही स्वतन्त्र सर्किटहरूमा काम कुस्ती खेलिसकेकी छिन्। उनी त्यसबाहेक डब्ल्युडब्ल्युईको विकासशील क्षेत्र एनएक्सटीमा ब्लु पेन्ट नामले कुस्ती खेल्ने गरेकी थिइन्।
सुरुवाती कार्यकाल (सन् २००६–२००९)
लिभा बेट्सले सन् २००६ मा डिभन र बुली रे डड्ली द्वारा स्थापना गरिएको थ्रीडि एकेडेमीमा कुस्तीमा प्रशिक्षण लिएकी थिइन् भने उनले सोही वर्षदेखि कुस्तीमा पर्दापण गरेकी थिइन्। उनले कुस्ती खेल्न सुरु गरिसकेपछि त्यसको तीन वर्षसम्म दक्षिणपूर्वी अमेरिका स्थित दक्षिणपूर्वश्र च्याम्पियनसिप रेस्लिङ (एससिडब्ल्यू) र कोस्टल च्याम्पियनसिप रेस्लिङ जस्ता कुस्ती पदोन्नतिमा कार्यरत थिइन्। सन् २००८ नोभेम्बर ८ का दिन उनले दक्षिणपूर्वी च्याम्पियनसिप रेस्लिङमा पहिलोपटक एससिडब्ल्यू महिला उपाधि जित्न सफल भएकी थिइन् जहाँ उनले उक्त उपाधि हात पार्नमा लागि बेस्टी रूथ र लेक्सिस फेफीलाई एकै खेलमा पराजित गर्न सफल भएकी थिइन्। सन् २००९ मा उनी वर्ल्ड एक्सट्रिम रेस्लिङ नामक एक कुस्ती पदोन्नतिमा पनि देखा परेकी थिइन्।
सिमर विमेन एथलेटिक्स (सन् २००९–२०१९)
सन् २००९ मा बेट्सले एक प्रमुख कुस्ती पदोन्नति सिमर विमेन एथलेटिक्सको २८औँ श्रृङ्खलामा उक्त पदोन्नतिका लागि पहिलो खेल खेलेकी थिइन् भने उक्त पहिलो खेलमा उनी र किम्बर्ली कासको टोली केइसी डायमन्ड र स्यासी स्टिफीसँग पराजित भएका थिए। सन् २०१० मा उनीले पुनः उक्त पदोन्नतिका लागि उपस्थिति जनाउँदै एकल खेलमा शि नेनेलाई पराजित गरेकी थिइन् तर उनी सिमर विमन एथलेटिक्सको ३०औँ श्रृङ्खलामा मेलिया होसाकोसँग पराजित भएकी थिइन्। सिमर विमेन एथलेटिक्सको ३३ ,३४औँ श्रृङ्खलममा उनी एलिसन डेन्जर र मिलेनी क्रुससँग क्रमशः पराजित भएकी थिइन् तर उनले ३६औँ श्रृङ्खलामा क्याट पावरलाई पराजित गर्न सफल भएकी थिइन्। सन् २०११ मार्चमा सिमर विमेन एथलेटिक्सको ३७औँ श्रृङ्खलाको सुरुवात तिर बेट्सले एलिसन डेन्जरसँग सहकार्य गर्दै एक टोली गठन गरेकी थिइन् जसको नाम रिजेनेरेसन एक्स राखिएको थियो। त्यसको पछिको वर्ष उनीहरूको टोली विभिन्न ट्याग टिम खेलहरूमा समावेश भएका थिए जहाँ उनीहरूले जेमिलिया क्राफ्ट र मे यिम, स्यासी स्टिफी र नेभिया जस्ता टोलीहरूलाई पराजित गरेका थिए भने उनीहरू निकी रक्स र एरियल र द नाइट डाइनेस्ट्रीसँग (ब्रिट्नी नाइट र सराया नाइट) पराजित भएका थिए। सन् २०१२ मार्च १७ का दिन सिमर विमेन एथलेटिक्स ट्याग टिम उपाधिका लागि रेजेनेरेसन एक्सको तात्कालिक विजेताहरूसँग सामना भएको थियो जहाँ उनीहरूले उक्त उपाधि जित्न असमर्थ बने। उक्त खेलको अर्को दिन आयोजित सिमर विमेन एथलेटिक्सको ४८औँ श्रृङ्खलामा उनीहरू पुनः उपाधिका लागि मैदान उत्रिएका थिए तर उक्त खेलमा पनि उनीहरू उपाधि जित्न असमर्थ बनेका थिए। सन् २०१३ मा बेट्सले एकल खेलहरू खेल्न सुरु गरेकी थिइन् भने अक्टोबर १९ का दिन आयोजित सिमर विमेन एथलेटिक्सको ५८औँ श्रृङ्खलामा उनले सिमर विमेन उपाधिका लागि चेयरलिडर मिलेसीसँग खेल खेलेकी थिइन् जहाँ उनी पराजित भएकी थिइन्। सन् २०१३ र सन् २०१४ मा बेट्सले विभिन्न कुस्ती खेलाडीहरूसँग एकल खेल खेलेकी थिइन् जसमा निकी स्टोर्म, मार्टी बेली, भेदा स्कट र जेसिमा हाबोकसँगको खेल समावेश छन्।
साइन रेस्लिङ (सन् २०१२–२०१९)
सन् २०१२ जुलाईमा बेट्सले कुस्तीको एक प्रमुख पदोन्नति साइन रेस्लिङमा आवद्ध भएकी थिइन्। एकल प्रतिस्पर्धीको रूपमा बेट्सले मार्सिडेज मार्टिनेज, पोर्टिया पेरेज र जेसिका हाभोकसँग एकल खेलहरू खेलेकी थिइन्। साइन रेस्लिङको ८औँ श्रृङ्खलामा बेट्स र किम्बर्ली बीचको खेल जारी गरिएको थियो जहाँ बेट्स पराजित भएकी थिइन्। साइन रेस्लिङको ९औँ श्रृङ्खलामा बेट्स र किम्बर्ली बीचको द्वन्द्वको अन्त्य भयो जब बेट्सले स्टिल केज खेलमा किम्बर्लीलाई पराजित गर्न सफल भएकी थिइन्। बेट्सले पछि पहिलो साइन महिला विजेता बन्नका लागि एक प्रतियोगितामा भाग लिएकी थिइन् जहाँ उनले उक्त प्रतियोगिताको पहिलो चरढमा टेलर मेडलाई पराजित गरेकी थिइन् भने पछि उनी मे यिमसँग पराजित भएकी थिइन्। उनको पछि नेभियासँग द्वन्द्व चलेको थियो भने उनीहरू बीचको खेल साइन रेस्लिङको १५औँ श्रृङ्खलामा जारी गरिएको थियो जहाँ बेट्स विजेता बन्न सफल भएकी थिइन्।
सन् २०१४ मा बेट्सले पहिलो साइन ट्याग टिम उपाधि विजेता बन्नका लागि मे यिमसँग सहकार्य गर्दै एक टोलीको गठन गरेकी थिइन् भने उनीहरूको टोलीको नाम द लुचा सिस्टर्स राखिएको थियो। उनीहरूको टोलीले पछि प्रतियोगिताको सुरुवाती खेलहरूमा द किम्बर्ली बम्सलाई (चेरी बम र किम्बर्दी लि) पराजित गर्न सफल भएका थिए भने उनीहरूको उक्त प्रतियोगिताको सेमिफाइनल खेलमा बेली स्मोथर र स्यासी स्टिफीलाई पराजित गर्दै प्रतियोगिताको अन्तिम चरणको यात्रा तय गरेका थिए भने उनीहरूले उक्त प्रतियोगिताको अन्तिम खेलमा मेड इन सिनलाई (टेलर मेड र एलिसन के) पराजित गर्दै साइन ट्याग टिम उपाधि जित्न सफल भएका थिए।  लिभा बेट्स र मे यिम ट्याग टिा विजेता बनिसकेपछि उनीहरूले उनीहरूको उपाधि इभी र म्याडिसन इगल्सको विरुद्ध र क्यान्डिस लि रे र एभिलिसीको विरुद्धमा आफैसँग कायम राख्न सफल भएका थिए भने पछि उनीहरूको उक्त उपाधि लेजेन्डरी (ब्रमन्डी वाइन र मेलिया) विरुद्धको खेलमा गुमाएका थिए जुन सन् २०१४ जुन २७ का दिन साइन रेस्लिङको २०औँ श्रृङ्खलामा आयोजना गरिएको थियो। साइन रेस्लिङको २१औँ श्रृङ्खलामा द लुचा सिस्टर्सले पुन उपाधि हात पार्नका लागि ट्याग टिम विजेताहरूसँग खेल जारी गरिएको थियो जहाँ उनीहरू पराजित भएका थिए।
डब्ल्युडब्ल्युई एनएक्सटी (सन् २०१४–२०१५)
बेट्सले सन् २०१४ मा डब्ल्युडब्ल्युईको विकासशील क्षेत्र एनएक्सटीमा पहिलोपटक एडम रोजका साथ देखा परेकी थिइन्। सन् २०१४ अक्टोबर १६ का दिन आयोजित एनएक्सटीको एक श्रृङ्खलामा बेट्स उक्त पदोन्नति अन्तर्गत उनको पहिलो खेल भर्खरै उक्त पदोन्नतिमा पर्दापण गरेकी कार्मेलाको विरुद्धमन खेलेकी थिइन् जहाँ उनी कार्मेलासँग पराजित भएकी थिइन्। उनलाई पछि उक्त पदोन्नतिमा कार्यरत एन्जो अमोरे र कुलिन क्यासडीले ब्लु पेन्ट नाम दिएका थिए भने उनी सोही नामले कुस्ती खेल्न सुरु गरेकी थिइन्। सन् २०१४ अक्टोबर २३ मा दिन आयोजित एनएक्सटीको एक श्रृङ्खलामा उनी पुनः कार्मेला विरुद्धको खेलमा पराजित भएकी थिइन् जुन नोभेम्बर २७ मा दिन प्रसारण गरिएको थियो। सन् २०१५ जनवरी १ का दिन आयोजित एनएक्सटीको एक श्रृङ्खलामा पेन्टले पहिलो जित हासिल गरिने जब उनले एक खेलमा कार्मेलालाई पराजित गर्न सफल भएकी थिइन्। उनले क्रमशः फेब्रुअरी १८, अप्रिल १५ र १० जुनका दिन आयोजित एनएक्सटीको श्रृङ्खलाहरूमा उपस्थिति जनाएकी थिइन् जहाँ उनी तात्कालिक एनएक्सटी महिला विजेता सासा बेङ्क्स, डाना ब्रुक र एमासँग पराजित भएकी थिइन्। ब्लु पेन्टले पछि द भडभिलेन्स (साइमन गच र एडन इङ्लिस) नामक एक टोलीको प्रबन्धक बनेको जानकारी गराएकी थिइन्। सेप्टेम्बर २ का दिन आयोजित एनएक्सटीको एक श्रृङ्खलामा पेन्ट र ब्लिस बीच खेल आयोजना गरिएको थियो जहाँ पेन्ट पराजित भएकी थिइन्। डिसेम्बर २ का दिन उनले उक्त पदोन्नतिका लागि अन्तिम उपस्थिति जनाएकी थिइन् भने उक्त दिन उनी नाया ज्याक्स विरुद्धको खेलमा पराजित भएकी थिइन्।
रोमन राज्य
रोमन राज्य रोमन इतिहासको सबैभन्दा प्रारम्भिक अवधि थियो जब शहर र यसको क्षेत्र राजाहरू द्वारा शासन गरिएको थियो। परम्परा अनुसार, रोमन राज्य ७५३ ईसा पूर्व मा शहरको स्थापना संग शुरू भयो, मध्य इटाली मा टाइबर नदी संग प्यालाटिन हिल वरपर बसोबास संग, र राजाहरू को सत्ताच्युत र ५०९ ईसा पूर्व मा गणतन्त्र को स्थापना संग समाप्त भयो। राज्यको इतिहासको बारेमा थोरै निश्चित छ किनकि कुनै अभिलेख र राजाहरूको समयका केही शिलालेखहरू जीवित छैनन्। गणतन्त्र र साम्राज्यको समयमा लेखिएका यस अवधिका विवरणहरू मौखिक परम्परामा आधारित रहेको मानिन्छ।
बारपाक सुलिकोट गाउँपालिका
सुलीकोट गाउँपालिका गोरखा जिल्लामा अवस्थित छ । विसं २०७३ सालमा सङ्घीय मामिला तथा स्थानीय विकास मन्त्रालयले ७४४ स्थानीय तह लागू गर्दा गोरखा जिल्लामा साविकका वारपाक, स्वाँरा, सउरपानी, ताकुमझा लाँकुरिबोट, ताकुकोट, पञ्चकुवा देउराली र पन्द्रुङ गाउँ विकास समितिहरूलाई समेटेर सुलीकोट गाउँपालिका घोषणा गरिएको हो ।
नेपालका विश्व सम्पदा क्षेत्रहरूको सूची
सन् २०१४ सम्ममा नेपालका चार वटा सम्पदाहरूलाई संयुक्त राष्ट्र शैक्षिक, वैज्ञानिक एवं सांस्कृतिक सङ्गठन (युनेस्को)द्वारा विश्व सम्पदा क्षेत्रमा मान्यता प्रदान गरिएको छ ।
विश्व सम्पदा क्षेत्रहरूको सूची
{{Legend|#FFE6BD|† खतरापूर्ण सम्पदा|outline=silver}}
बाह्य कडीहरू
नेपालमा रहेका विश्व सम्पदा क्षेत्रहरुसम्पादन र सुचित बिश्वो सम्पदा सुचिमा सुचिकृत ६३० संपदा हरुछन्। युनेस्को विश्व सम्पदा क्षेत्रमा नेपालका विभिन्न सम्पदा (सांस्कृतिक र प्राकृतिक) लाई सूचीकृत गरिएका छन् । सांस्कृतिक सम्पदा अन्तर्गत काठमाडौँ उपत्यकाभित्रका सात स्मारक सहित क्षेत्रउपत्यका आसपासका लिच्छविकालीन मठ मन्दीर सङ्गै चार शक्तिपिठ(तीन वटा ऐतिहासिक दरवार, दुई वटा बौद्ध स्तुप र दुई वटा हिन्दू मन्दिर स्मारक) र लुम्बिनी तथा प्राकृतिक सम्पदा अन्तर्गत चितवन र सगरमाथा राष्ट्रिय निकुञ्ज रहेका छन्। उपत्यकाका ती सम्पदालाई सन् १९७९ मा युनेस्कोले विश्व सम्पदा क्षेत्रमा सूचीकृत गरेको थियो ।
अनुहारको चित्र
अनुहारको चित्रनेपाली साहित्यकार शाश्वत पराजुलीद्वारा लेखिएको बालकथा सङ्ग्रह हो ।
कौशिकी क्याम्पस
कौशिकी क्याम्पस सुनसरी जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
शैक्षिक मनोरञ्जन
शैक्षिक मनोरञ्जन सञ्चार माध्यमहरू जस्ता मनोरञ्जनहरूको माध्यमबाट शिक्षा दिने उद्देश्यले तयार पारिएको हुन्छ। प्राय: यसमा सिकाउन कामै नलाग्ने तर कहिलेकाहीँ मनोरञ्जनको महत्त्व हुने विषयवस्तु पनि समावेश हुन्छ। यसलाई विभिन्न देशका शिक्षा, संस्था, सरकार तथा अन्य संस्थाहरूले कक्षा कोठामा सूचना प्रसार गर्न र/वा टेलिभिजन, रेडियो तथा अन्य सञ्चार माध्यममार्फत दर्शकहरूको विचार र व्यवहारमा प्रभाव पार्न प्रयोग गर्दै आएका छन्।
चम्पक विनायक
चम्पक विनायक भन्नाले काठमाडौ‌ जिल्लाको डाँछी गाउँ विकास समिति वडा नम्बर ५ नयाँगाउँमा अवस्थित गणेशको मन्दिर हो ।
दयानगर
दयानगर नेपालको पश्चिमाञ्चल विकास क्षेत्रको लुम्बिनी अञ्चल, रूपन्देही जिल्लामा अवस्थित गाउँ विकास समिति हो।
ग्रेट ब्यारियर रिफ
ग्रेट ब्यारियर रीफ विश्वको सबैभन्दा ठूलो खाडि हो ।
एकला
एकला नेपालको पश्चिमाञ्चल विकास क्षेत्रको लुम्बिनी अञ्चल, रूपन्देही जिल्लामा अवस्थित गाउँ विकास समिति हो ।
लाटोकोसेरोलाई लड्डु
लाटोकोसेरोलाई लड्डु नेपाली साहित्यकार शाश्वत पराजुलीद्वारा लेखिएको बालकथा सङ्ग्रह हो ।
जोङ्खा विकास आयोग
जोङखा विकास आयोग (རྫོང་ཁ་གོང་འཕེལ་ལྷན་ཚོགས།) जोङखा भाषासँग सम्बन्धित मामिलाको लागि बनाएको प्रख्यात निकाय हो। यो आयोग आधिकारिक रूपमा भुटानको चौथो राजा जिग्मेद् सेङ्गे वाङ्छ्युगले सन् १९८६ मा भुटानको राष्ट्रिय भाषाको रूपमा जोङखाको प्रयोगको संरक्षण र प्रवर्द्धन गर्नको लागि स्थापना गरेका थिए। यस निकायको कार्यालयहरू भुटानको राष्ट्रिय पुस्तकालय र शिक्षा मन्त्रालयको नजिक थिम्पुको कवाङ ज्याङ्सा क्षेत्रमा अवस्थित छन्। जोङखा विकास आयोगमा दुई भागहरू हुन्छन्: आयोग आफैंमा भुटानका प्रधानमन्त्रीको अध्यक्षतामा नौ जना प्रतिष्ठित सदस्यहरू (वा आयुक्तहरू) हुन्छन्; र जोङखा विकास आयोगको सचिवालय जसले आयोगको दैनिक काम गर्दछ। भाषामा आधिकारिक अख्तियारको रूपमा काम गर्ने कार्य निकायसँग छ। यसले  जोङखाको प्रयोगलाई बढावा दिनुको लागि आधिकारिक शब्दकोश, भाषाको व्याकरण अनुसन्धान र प्रकाशन तथा नयाँ शाब्दिक शब्दावलीको विकास गर्दै जोङखालाई समर्थन गर्न सफ्टवेयर र फन्टहरू पनि विकास गर्दछन्।
ताल
ताल भनेको प्राकृतिक रूपमा हुने, पानीको तुलनात्मक रूपमा ठुलो शरीर हो जुन पूर्ण रूपमा सुख्खा जमिनले घेरिएको बेसिनमा स्थानीयकृत हुन्छ, कुनै पनि प्रवाह वा बहिर्गमन खोलाहरू भन्दा धेरै ढिलो-गति प्रवाहको साथ जसले यसलाई खुवाउन वा निकासी गर्न सेवा गर्दछ। तालहरू पूर्ण रूपमा जमिनमा छन् र महासागरबाट अलग छन्, यद्यपि, धेरै ठुला महासागरहरू जस्तै, तिनीहरूले पानीको भण्डारणको ठुलो पोखरीको रूपमा सेवा गरेर पृथ्वीको जल चक्रको हिस्सा बनाउँछन्।तालहरू सामान्यतया धेरै ठुला र पोखरीहरू भन्दा गहिरो हुन्छन्, जुन जमिनमा पानीले भरिएका बेसिनहरू पनि हुन्, यद्यपि त्यहाँ दुईलाई छुट्याउन कुनै आधिकारिक परिभाषा वा वैज्ञानिक मापदण्डहरू छैनन्।
वितरण
अधिकांश तालहरूमा नदी वा धाराको रूपमा कम्तिमा एउटा प्राकृतिक बहाव हुन्छ, जसले थप पानीको निकासलाई अनुमति दिएर तालको औसत स्तर कायम राख्छ। केही तालहरूमा प्राकृतिक बहिर्गमन हुँदैन र वाष्पीकरण वा भूमिगत रिसाव वा दुवैले मात्र पानी गुमाउँछ। धेरै तालहरू कृत्रिम छन् र जलविद्युत उत्पादन, सौन्दर्य उद्देश्य, मनोरञ्जन उद्देश्य, औद्योगिक प्रयोग, कृषि प्रयोग, वा घरेलु पानी आपूर्तिको लागि निर्माण गरिएका छन्।
ज्वालामुखी ताल
ज्वालामुखी तालहरू तालहरू हुन् जसले स्थानीय अवसादहरू ओगट्छन्, उदाहरणका लागि। क्रेटर र मार्स, वा ठुला बेसिनहरू। क्रेटर तालहरू ज्वालामुखी क्रेटरहरू र क्याल्डेराहरूमा बन्छन्, जुन वाष्पीकरण, भूमिगत पानी डिस्चार्ज, वा दुवैको संयोजन मार्फत खाली हुनुभन्दा छिटो वर्षाले भरिन्छ।
हिमताल
हिमतालहरू हिमनदीहरू र महाद्वीपीय बरफको शीटको प्रत्यक्ष कार्यबाट सिर्जना गरिएका तालहरू हुन्। हिमनदी प्रक्रियाहरूको एक विस्तृत विविधताले संलग्न बेसिनहरू सिर्जना गर्दछ। फलस्वरूप, त्यहाँ विभिन्न प्रकारका हिमनदी तालहरू छन् र विभिन्न प्रकारका हिमनदी तालहरू र अन्य गतिविधिहरूबाट प्रभावित तालहरू बीच स्पष्ट भिन्नताहरू परिभाषित गर्न प्रायः गाह्रो हुन्छ।
सुनसरी बहुमुखी क्याम्पस
सुनसरी बहुमुखी क्याम्पस सुनसरी जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
रुम गाविस
म्याग्दी जिल्लाको ३९ गाबिसमध्ये रुम गबिस पनि एक हो  ।   सदरमुकाम  बनिदेखि  ४~५  घन्टाको  मोटरमा  चढेर अडिबहरामा  पुगिन्छ,त्यसपछि ५~७  घन्टाको  हीडाईपछि सुन्दर् रुम गबिसमा  पुगिन्छ।
कुमाउँनी भाषा
कुमाऊँनी भारत को उत्तराखण्ड राज्य अन्तर्गत कुमाऊँ क्षेत्र मा बोलीने एक भाषा हो । यो भाषा लाई हिन्दी को सहायक भाषा को श्रेणीमा राखीएको छ । कुमाऊँनी भारत को ३२५ मान्यता प्राप्त भाषाहरू मध्ये एक हो र २०,८१,०५७ (२०११) भन्दा बढी मानिसले बोल्छन्। उत्तराखण्ड का निम्नलिखित जिल्ला- अल्मोडा जिल्ला, नैनीताल, पिथौरागढ, बागेश्वर, चम्पावत, ऊधमसिंह नगर का अतिरिक्त असम, बिहार, दिल्ली, मध्य प्रदेश, महाराष्ट्र र पञ्जाब, तथा हिमाचल प्रदेश  र नेपाल का केहि भागमा पनि यो  बोलीने गरिन्छ ।
कुमाऊँनी भाषाको स्वरूप
कुमाऊँनी भाषा एक प्राचिन भाषा हो । लिखित रूपमा नभएकोले यो आज पनि बोलिचालीको भाषामै सिमित छ। मध्य पीढीका मानिसहरू कुमाऊँनी र हिन्दी दुवै भाषामा कुराकानी गर्ने गर्छन्। कुमाऊँनी, देवनागरी लिपिमा लेख्‍ने गरिन्छ।
कुमाऊँनी भाषाका प्रकार र भिन्‍नता
कुमाऊँनी भाषा कुमाऊँ क्षेत्रमा विभिन्न रूपमा बोलिन्‍छ:-
छाता र वर्षादी
छाता र वर्षादी नेपाली साहित्यकार शाश्वत पराजुलीद्वारा लेखिएको बालकथा सङ्ग्रह हो ।
शाश्वत पराजुली
शाश्वत पराजुली (वि.सं.२०२६ -) नेपाली बालसाहित्यका लेखक हुन्। शाश्वत साहित्यकार कृष्णप्रसाद पराजुलीका जेठा छोरा हुन्।
जीवनी
वि.सं. २०२६ मंसिरमा जन्मेका शाश्वतले अर्थशास्त्रमा स्नातकोत्तर गरेका छन्। पराजुलीका दुई दर्जन भन्दा बढी बालकथा र चित्रकथाका किताब् प्रकाशित छन्। उनले दर्जनौं बाल पुस्तकहरूको सम्पादन पनि गरेका छन्। उनले बालपत्रिका मेला र कान्तिपुर दैनिकको परिशिष्टाङ्क कोपिलाको पनि सम्पादन तथा संयोजन गरेका छन्। बालमनोविज्ञान र बाल रुचि बुझेका शाश्वतका बालसाहित्यिक कृतिहरू निकै लोकप्रिय मानिन्छन्। शाश्वत बालसाहित्यमा बढी पुस्तक बिक्री हुने लेखकका रूपमा पनि चिनिएका छन्।
कृतिहरू
शाश्वतका प्रकाशित पुस्तकहरू हुन् :
१.	हीराको टुक्रा (बालकथा सङ्ग्रह) २.	अनुहारको चित्र (बालकथा सङ्ग्रह) ३.	लाटोकोसेरोलाई लड्डु (बालकथा सङ्ग्रह) ४.	बादलुले रङ फेर्दा (गीत सङ्ग्रह) ५.	छिमेकी चरा (अनुवाद बालपुस्तक) ६.	पुलतीको यात्रा (बालचित्र पुस्तक) ७.	बिचरो बुख्याचा (बालचित्र पुस्तक) ८.	दङ्ग फुरुङ्ग (बालचित्र पुस्तक) ९.	भकुल्लेको साथीको ? (बालचित्र पुस्तक) १०.	चुस्के र छुस्के (बालचित्र पुस्तक) ११.	हिउकान्छा (बालचित्र पुस्तक) १२.	सुरीको साइकल (बालचित्र पुस्तक) १३.	जन्मदिन (सहलेखन) १४.	भुकली र म्याउँची (सहलेखन) १५.	रमाइलो मेला (सहलेखन) १६.	गोपीको टोपी (बालचित्र पुस्तक) १७.	सिंहपता मैजु र अरू कथाहरू (बालचित्र कथा–पुर्नकथन) १८.	म आफैं गर्न सक्छु (बाल तस्वीर पुस्तक) १९.	आधा देशको राजकुमार (बाल उपन्यास) २०.	सोहन र सर्कस (बालकथा सङ्ग्रह) २१.	बुर्लुक्क उफ्रदै मुसुक्क हाँस्दै (बालचित्र पुस्तक) २२.	लालमोहन रसभरी (बालचित्र पुस्तक) २३.	हिमालमा के के छ ?(बालचित्र पुस्तक) २४.	न त मम नत बारा (बालचित्र पुस्तक) २५.	छाता र वर्षादी (बालकथा सङ्ग्रह) २६.	गुइँठे र गुलेली (बालकथा सङ्ग्रह)
मसिना, रुपन्देही
मसिना नेपालको पश्चिमाञ्चल विकास क्षेत्रको लुम्बिनी अञ्चल, रूपन्देही जिल्लामा अवस्थित गाउँ विकास समिति हो ।
हरपतगंज
हरपतगंज नेपालको मध्यमाञ्चल विकास क्षेत्र, नारायणी अञ्चलको पर्सा जिल्लामा अवस्थित एक गाउँ विकास समिति हो।
ककबरक भाषा
ककबरक भाषा वा तिप्राकक भाषा वा त्रिपुरी भाषा भारतको त्रिपुरा राज्यको त्रिपुरी समुदाय र बङ्गलादेशको केहि छेउछाउका ठाँउमा बोलिने भाषा हो। 'कक'को अर्थ 'भाषा' र 'बरक'को अर्थ 'मान्छे' हुन्छ। यहाँ बरक शब्दको अर्थ त्रिपुरी मान्छेहरु हो। ककबरक तिब्बती-बर्मी भाषा-परिवारको सदस्य हो।
भैरवी साइन्स अकाडेमी
भैरवी साइन्स अकाडेमी सुनसरी जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
जामुने
जामुने नेपालको पश्चिमाञ्चल विकास क्षेत्र अन्तर्गत गण्डकी अञ्चलमा पर्ने तनहुँ जिल्लामा अवस्थित एक गाउँ विकास समिति हो ।
जनसङ्ख्या
बि.स.२०६८ को जनगणना अनुसार जामुने गाविस को जनसङ्ख्या ९,८३८ रहेको छ । यो गाविसमा २,४०८ वटा घर छन ।
रोमन गणतन्त्र
त्यहाँ प्रत्येक वर्ष लोकप्रिय निर्वाचनहरू हुँदा, गणतन्त्र लोकतन्त्र थिएँन, तर एक कुलीन व्यवस्था थियो, किनकि थोरै सङ्ख्यामा शक्तिशाली परिवारहरू (जेन्ट्स भनिन्छ) मुख्य म्याजिस्ट्रेसीको एकाधिकार थियो। रोमन संस्थाहरूले गणतन्त्र भरि यसको सामना गर्नु पर्ने कठिनाइहरू, जस्तै यसको विजय प्राप्त प्रान्तहरूमा शासन गर्न प्रोमाजिस्ट्रेसीहरू सिर्जना गर्न, वा सिनेटको संरचनालाई अनुकूलन गर्न उल्लेखनीय परिवर्तनहरू पार गरे।
जुलियस सीजरका उत्तराधिकारी अक्टोभियन र लेफ्टिनेन्ट मार्क एन्टोनीले ४२ ईपूमा सीजरका हत्याराहरू ब्रुटस र क्यासियसलाई पराजित गरे, तर तिनीहरू अन्ततः विभाजित भए। ३१ ईपूमा एक्टिमको युद्धमा आफ्नो सहयोगी र प्रेमी क्लियोपेट्रासँगै एन्टोनीको अन्तिम पराजय, र सिनेटले २७ ईपूमा अगस्टसको रूपमा अक्टोभियनलाई असाधारण शक्ति प्रदान गरेको थियो - जसले प्रभावकारी रूपमा उनलाई पहिलो रोमन सम्राट बनायो - गणतन्त्रको अन्त्यको चिह्न लगाइयो।
सिह्नपता मैजु
सिह्नपता मैजु नेपाली साहित्यकार शाश्वत पराजुलीद्वारा लेखिएको बालकथा सङ्ग्रह हो ।
स्याउ
स्याउ चिसो हावापानि भएको स्थानमा पाईने फल हो । सामान्यतया यसको रंग रातो वा हरियो हुन्छ ।
नेपालमा स्याउ उत्पादन
नेपालको कर्णाली अंचलमा विशेष गरी जुम्ला जिल्लामा प्रसस्त मात्रामा स्याउ पाइन्छ। यसलाई कर्णालीमा आर्थिक विकासको आधार पनि मानिन्छ। यो स्याउ खेतिलाई आधुनिक तरिकाले बगैचा प्रणालीलाई स्तर उनती गरी प्रयोयमा ल्याउन सकेमा यसले देशकै आर्थिक विकासलाई पनि टेवा पुर्याउन सक्छ।
बाहिरी कडीहरू
Kulturapfel Alma Appel
जुलिया एलेक्जेन्ड्राट
ग्यारीफेलिया "जूलिया" एलेक्जेन्ड्राट (ग्रीक: υφαρλαλλιά δλδανυρεξου) एक ग्रीक सोशलिएट, मीडिया व्यक्तित्व, ग्ल्यामर मोडेल, गायिका, अभिनेत्री र अश्लील चलचित्रकी अभिनेत्री हुन्। सन् २००२ मा, १६ वर्षको उमेरमा, उनले ग्रीसमा सौन्दर्य प्रतियोगिताको शीर्षक "मिस यङ्ग" जितेकी थिइन्। चार वर्ष पछी, एलेक्जेन्ड्राटले मिस स्टार हेलस ब्यूटी पिजेन्टमा "मिस ग्रीस इन्टरनेशनल २००६" (जसलाई "रनर-अप स्टार हेलस २००६" पनि भनिने गरिन्छ) जितेकी थिइन्। सन् २०१० मा, एक विवादास्पद सेलिब्रिटी सेक्स टेप, जसमा एलेक्जेन्ड्राटलाई देखाईएको थियो र जारी गरिएको थियो। पछी उनले स्वीकार गरे कि त्यो चलचित्रमा भाग लिनका लागि उनलाई भुक्तान गरिएको थियो। सन् २०११ मा, एउटा अर्को अश्लील भिडियो जारी भएपछी, एलेक्जेन्ड्राट फेरी देखि विवादमा आएकी थिइन्।
बाल्यकाल
एलेक्जेन्ड्राटको जन्म २४ नोभेम्बर १९८६ मा बुबा केफालोनिया निवासी जिसिमोस एलेक्जेन्ड्राटस् र आमा ईङ्ग्ल्याण्ड निवासी एलिसन हन्ट-एलेक्जेन्ड्राटसका छोरीको रुपमा भएको थियो । उनका पिता एक मेकेनिकल इन्जिनियर हुन्, जबकि उनको आमा एक पूर्व फ्याशन मोडेल हुन्। उनलाई एउटी दिदी पनि छन्, जो तीन वर्षकी जेठी छन्, उसको नाम आर्टेमिस एलेक्जेन्ड्राट हो। सानै उमेरमा, आफ्नी आमाका साथ, उनले अनेकौं पत्रिकाहरु र बच्चाको फ्याशन विज्ञापनहरुमा मोडेलिङ् गरिन्। उनी चार वर्षको उमेरदेखि नै मोडेलिङ्गमा लागेकी छन् र अनेकौं सौन्दर्य प्रतियोगिताहरुमा पनि सहभागी भएकी र जितेकी पनि छन्। सात वर्षको उमेरमा, उनले नृत्य नाटकको सिकाईमा भर्ना लिएकी थिइन् र पछी पार्श्व-गायिकी र अभिनय प्रशिक्षणमा भर्ना लिएकी थिइन्, जहाँ उनलाई भनियो कि उनको क्षमता धेरै नै छ। सन् २००२ मा, मात्र १६ वर्षको उमेरमा, एलेक्जेन्ड्राटले "मिस यङ्ग" सौन्दर्य प्रतियोगितामा प्रवेश गरिन्, जहाँ उनले पहिलो स्थान प्राप्त गरेकी थिइन्। पारिवारिक समस्याहरु हुँदाहुँदै, एलेक्जेन्ड्राट केहि वर्षसम्म आफ्नी आमाका साथ लण्डनमा बसोबास गर्न थालिन्। यो समय पछी, उनी आफ्नो कलात्मक प्रशिक्षणबाट छुटिएकी थिइन्। लण्डनमा बसोबास गर्ने समयसम्म र आफ्नी आमाको जन्मभुमि समेत भएकोले, एलेक्जेन्ड्राट अङ्ग्रेजी भाषामा पनि सुदृढ भईन्।
२००६–२००९: मोडलिङ्, होस्टिङ्, र सङ्गित
सन् २००६ मा, एलेक्जेन्ड्राटले ९ अप्रैल २००६ (सेमीफाइनल) र ११ अप्रैल २००६ (फाइनल) मा हुने वार्षिक मिस स्टार हेलस ब्यूटी पिजेन्टको १७औं संस्करणमा सहभागी भएकी थिइन्। एलेक्जेन्ड्राटले प्रतियोगितामा पहिलो स्थान हासिल गर्नमा असफल रहिन्, त्यतिबेला परिणामप्रति उनको अनुहारको भावबाट नकारात्मक प्रतिक्रियाको बोध भएकोले मीडियाद्वारा उपहास गरियो। उनले ग्रीक रियलिटी शो फेम स्टोरी-४ को लाइभ शो मा प्रतियोगितापछी आफ्नो पहिलो उपस्थिति दर्ता गराएकी थिइन् र ग्रीक गीत, "मोनो ये सेना" (ओनली फोर यू), फेम स्टोरी-३ को प्रतियोगी एन्ड्रियास कन्स्टेन्टिनिडिसका साथ एक अतिथि गायिका थिइन्। युगललाई उनको पहिलो एल्बमका रूपमा देखाईएको थियो, जबकि उनले गीतका लागि एक साथ एक सङ्गित भिडियो पनि चित्रित गरिएको थियो। केहि महिना पछी, एलेक्जेन्ड्राट एमएडी टिभी प्रस्तुतकर्ता थेमिस जर्जन्डसका साथ हिट टिभी शो मेगालिस चार्ट !! लाइभका सह-होस्ट बने। त्यस समयअवधिमा, उनले अनेकौं टेलिभिजन शो गरिन् र एक वर्षको समयावधिमा, १० भन्दा बढी म्यागजीन कभरमा देखिएकी थिइन्, जसमा भोग, नाइट्रो, डिभा र सेलेब्रिटी जस्तो पत्रिकाहरु शामिल थियो।
गुइँठे र गुलेली
गुइँठे र गुलेली नेपाली साहित्यकार शाश्वत पराजुलीद्वारा लेखिएको बालकथा सङ्ग्रह हो ।
सगरमाथा कलेज
सगरमाथा कलेज सुनसरी जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
अवानी मोदी
अवानी मोदी एक भारतीय मोडल र चलचित्र अभिनेत्री हुन् । उनी दक्षिण भारत र गुजराती दर्शकसामु निक्कै लोकप्रिय छिन् । दक्षिण भारतीय चलचित्रमा अभिनयको सुरुवात गरेकी अवानीले बलिउडमा आफ्नो भाग्य अजमाउन मधुर भण्डारकरको क्यालेन्डर गर्ल्सबाट सुरुवात गरेकी हुन् ।
जीवनी
अवानी मोदीको जन्म गुजरातको गान्धीनगरमा भएको हो । उनी आफ्नै जन्मथलोमा हुर्केकी हुन् । उनले आफ्नो स्नातकको पढाई अहमदाबादमा गरेकी हुन् ।
दोलखा भीमसेन
दोलखा भीमसेन दोलखा शहर बजारमा अवस्थित श्री भीमेश्वर भीमसेनलाई भनिन्छ। पौराणिक कालमा दोलखा सहरमा पाण्डबहरू गुप्तवास बसेको र सो गुप्तावास बस्दाको समयमा प्रयोग गरिएको सांकेतिक भाषा नै हाल दोलखाली नेवारहरूले बोल्ने नेवार भाषा हो भन्ने किम्बदन्ती रहेको छ।
परिचय
त्रिभूज आकारको अमूर्त कालो शिला मूर्तिलाई भीमेश्वर, भीमसेन या भैरवको रूपमा पुजिन्छ। त्यसैले एक शिला तीन अबतार मानिएको छ। कसै कसैले यहि मूर्तिलाई नै देवी भगवतीको रूपमा पनि मानेको छ। शिवको अर्को रूप भैरव, भीम पनि हो त्यसैले महादेव पशुपतिको रूपमा रुद्री पूजा गरिन्छ भने, भीमसेन, भैरवको रूपमा वली पूजा समेत गरिन्छ। यस भीमेश्वर, भीमसेनमा साधारण पूजा देखि पञ्चवली र एकल पूजा -याकर पूजा) समेत गरिने परम्परागत चलन छ। भीमेश्वरको पूजाको लागि गुठीको व्यवस्था भएको छ। जसमा ४ गुठीयार र ४ टहलुवाहरू छन्। गुठीयारको काम नियमित रूपमा राकिय -रासपूजा) पूजा, चाडपर्व अनुसारको विशेष पूजा गर्नु हो भने टहलुवाहरूको काम मन्दिर र इधर भगवानको पूजा सामान ठिक गर्नु र चल सम्पति रेखदेख गर्नु हो।यस भीमेश्वर भीमसेन मूर्तिमा शिव महादेवको रूपमा रुद्री पजा गरिन्छ भने भीमसेन भैरवको रूपमा वलीपूजा पनि भइरहेको छ। रुद्रीको साथै वलीपूजा गर्ने चलन कहिलेदेखि भयो यकिन गरी भन्न सकिने अवस्था नभए पनि स्थापना कालदेखि भइरहेका अनुमान छ। वलीपूजाको बेला महादेवशिव चुडामणिमा(दोलखा भीमसेन चुडामणि) गएर बस्नुहन्छ र भीमसेन भैरवले मात्र वली पूजा ग्रहण गर्नुहुन्छ भन्ने जनधारणा छ। भीमसेन भीमेश्वर मूर्तिबाट रातो र सेतो तल चूडामणिको टप्पामा बाँधिएको हुन्छ। देशमा सङ्कट अनिष्ट हुनुभन्दा पहिले भीमसेन मूर्तिमा पसिना आउने गर्दछ। त्यसैले भीमसेनलाई पूर्व सूचक भनिएको हो।
इतिहास
यो भीमेश्वर भीमसेनको मूर्ति कहिले कसले स्थापना गरेको हो एकिन गर्ने आधार प्रमाण भने भेटिएको छैन। वडा दशैमा पूजा संकल्प गर्दा किरात कालिन देखिका राजा महाराजाहरूको नाम लिने चलन छ। जस्तो हाइहाइ राजा, सुइसुइ राजा डवाफे गोंस, तुफी गोंस राजा, गोल्मा राजा, लिच्छवी कालिन, मल्लकालिन, पात्रवंशी राजा तथा गद्धिसिन श्री ५ महाजारधिराज समेतको नाम लिने गरिन्छ। महाभारतको युद्ध पछि नै भीमसेनको मूर्ति स्थापना गरिएको अनुमान छ। भीमसेनको मूर्तिको साथै दाया तर्फ आमा कुन्ति, बाया तर्फ पत्नी द्रौपति र यस पछिको दाया वाया उत्तर दक्षिणमा भाइ नहकुल सहदेवको साधारण शिला मूर्ति स्थापना गरिएको छ। पाँच पाण्डव मध्येका युधिष्ठीर र अर्नुनको भने नाम निसाना छैन। भीमसेन वीर, साहसी, बलवान अन्याय अत्याचारको विरुद्ध लड्ने योद्धा भएको हुनाले भीमसेनलाई पूँजि आएको हुन सक्छ।
किम्बदन्ति
पाँच पाण्डवहरू गुप्तवास जाने बेलामा यही भीमसेन मन्दिरको केही पूर्व तर्फको चामपूजा भन्ने डाडामा बसी श्री गौरी शंकरको प्राथना गरेका थिए भन्ने भनाई पनि छ। कालान्तरमा भरियाहरूले भात पकाउनको लागि २ गोटा ढुЄगा खोजी ल्याई यही त्रिभुजमा जोडी चुलो वनाए। भात पकाउदा त्रिभुज तर्फको भात काँचै भएकोले रीसले पनि उसले हिर्काउदा दाहिने तर्फ चोइटा गई दुध र रगत मिश्रति तरल पदार्थ वनेको देखि १२ जना भरियाहरू डराई यो साक्षत भगवान रहेछ भनि माफी मागी पूजा गरी आरूनो बाटो लागेछन् भन्ने किम्वदन्ति पनि छ। २०३०।३१ साल सम्म सुनखानीका १२ भरियाका सन्तानहरूले प्रत्येक बडा दशैको अष्टमीको दिन १२ बोका पूजा गर्ने चलन थियो। पछि जनसाधारण देखि राजा महाराजाहरूले पनि पूजा गरी जग्गा जमीन गुठी राखेको र सुनचाँदीका गहना समेत चढाएको देखिन्छ। बडा दशै, चैते दशै, कार्तिकमा महास्नान पूजा, भीम एकादशी, शिवरात्री, रक्षा बन्धन, आदि पर्वहरूमा विशेष पूजा र भिड लाग्ने गर्दछ भने बडा दशैमा ३ राँगो, १२ बोका थमा, हाँस, कुखुराको विशेष बलिपूजा गरिन्छ। श्री भीमेश्वर, भीमसेनलाई भविष्य सूचकको रूपमा पनि मानिन्छ थाहा भए सम्म वि.सं. १९९०, १९९७, २००७, २०११, २०१७, २०१८, २०३६, २०४६ र २०५७ माघ १ र २ गते पनि पसिना आएको थियो। यी सालहरूमा पसिना आएको ६ महिना भित्र देशमा राजनैतीक, प्राकृतिक या दरवारमा के कस्तो घट्ना भयो सवैलाई थाहा भएकै कुरा हो। यसरी श्री भीमसेन मूर्तिमा पसिना आउदा पसिना पुछेको कपास पहिले पहिले राजदरबार पठाउने र त्यहाबाट बलि पूजा पठाउने चलन थियो भन्ने स्थानिय व्यक्तिहरूको भनाई छ।
चाँदबेला
चाँदबेला सुनसरी जिल्लामा अवस्थित एक गाउँ विकास समिति हो।
जनसङ्ख्या
नेपालको सन् २०११ को जनगणना अनुसार को १,३७९ घर धुरीमा कुल जनसङ्ख्या ६,७०० रहेको छ।
बकैया गाउँपालिका
हाल नेपालमा रहेको सङ्घीय शासन पद्धती अनुरुप बनेका ७५३ वटा स्थानिय तहहरु मध्ये बकैया गाँउपालिका पनि एक हो। यो मकवानपुर जिल्ला मा पर्दछ। यसले पुर्व मा बाग्मती गाँउपालिका, उत्तरमा ललितपुर जिल्ला, ईन्द्र सरोवर गाँउपालिका, पश्चिममा हेटौँडा उपमहानगरपालिका, र दक्षिणमा बारा जिल्ला र रौतहट जिल्ला पर्दछ। यस जिल्लाको क्षेत्रफल ३३९ वर्ग किलोमिटर रहेको छ।
मवदुअ
मवदुअ, , (अनुवाद - विषय), एक व्यापक अनलाइन अरबी सामग्री प्रकाशक हो जुन जोर्डनमा आधारित छ। यसले विकीपिडिया जस्तै समान विकी प्रणालीको प्रयोग गर्दछ, र गुणस्तरीय अरबी सामग्रीहरूको प्रदान गर्दछ। मवदुअ, सुरुवातमा सन् २०१० मा मोहम्मद जाबेर र रमी अल कावासमीद्वारा स्थापित गरिएको थियो। यसले सन् २०१२ देखि औपचारिक रूपमा सेवाको सञ्चालन गरेको छ। यसले सन् २०११ मा विश्वविद्यालय र शिक्षाविद्को श्रेणीका लागि रानी रानिया राष्ट्रिय उद्यमशीलता पुरस्कारको लागि पहिलो पुरस्कार जितेको थियो। त्यस समयदेखि, मवदुअ धेरै दिशामा विकसित भएको छ र यसले लगातार खाडी मुलुकहरूमा विश्वसनीय अरबी सामग्रीहरूको प्रदान गरिरहेको छ। यसले मासिक रूपमा ४ करोड २० लाख मासिक सक्रिय प्रयोगकर्ता प्राप्त गर्ने पहिलो अरबी वेबसाइट पनि हो।
मानव ज्ञानका विभिन्न प्रकारका सबै पक्षहरूसँग व्यवहार गर्दै, विश्वव्यापी अरबी इन्टरनेट प्रयोगकर्ताहरूलाई सरलीकृत तरीकाले जानकारी प्रदान गरेर, मवदुअ डटकमले, १ लाख ४० हजार लेख, पुस्तकालय मार्फत अनलाइन अरबी सामग्री विस्तार गर्न थालेको थियो। मवदुअले कृत्रिम बुद्धिमत्ताको क्षेत्रमा पनि आफ्नो यात्रा सुरु गरेको थियो।
स्थापना
मवदुअको विचर मोहम्मद जाबेरबाट सुरु भएको थियो, जसले जोर्डनको हासिमेट विश्वविद्यालय अध्ययन गरिरहेका थिए। उनले भने: "परियोजनाको विचार सन् २००९ को अन्तमा मेरो ग्रीष्मकालीन बिदामा ई-बजारशास्त्रको बारेमा एक पुस्तक पढेर आएको थियो, जसले मलाई प्रेरित गर्‍यो"। मैले तीन विशेष पुस्तकहरू किनेँ र ती पढें, जसले अरबी भाषामा किवर्ड विश्लेषण सेवा विकास गर्ने परियोजना निर्माण गर्ने अवसर प्रकट गर्‍यो"।
सन् २०१० मा, जाबेर र रामी अल कावासमीले व्यक्तिगत रकम, परिवार र साथीहरूको साथ मवदुअको को स्थापना गरेका थिए। यो सुरुवातमा सन् २०११ मा रानी रानिया व्यापार योजना प्रतियोगिता पुरस्कारको लागि पहिलो पुरस्कार प्राप्तकर्ता हो। पुरस्कार प्राप्त गर्ने समयमा संस्थापकहरू विद्यार्थीहरूनै थिए। सेवाको सञ्चालन सन् २०१२ मा सुरू भएको थियो।
लगानी र साझेदारी
अगष्ट २०१५ मा, मौदुले, दुबई स्थित लगानीकर्ता “इक्विट्रष्ट” मार्फत कोष सङ्कलनको पहिलो चरणमा १५ लाख अमेरिकी डलर प्राप्त गरेको घोषण गरेको थियो। फलस्वरूप, प्रत्येक महिना २ करोड भन्दा बढी भ्रमणको साथ यसको ट्राफिकमा उल्लेखनीय बृद्धि भएको थियो जसमध्ये १ करोड २० लाख अद्वितीय प्रयोगकर्ताहरू छन्। यसमा धेरैजसो ट्राफिक साउदी अरबबाट आउँदछ भने त्यसपछि, मिश्र र जोर्डनको क्रमशः दोस्रो र तेस्रो स्थानमा रहेका छन्। यो रकम अरबी सामग्री समर्थन गर्न र इन्टरनेटमा अरबी पृष्ठहरूको सङ्ख्या बढाउन प्रयोग गरिएको थियो।
थप रूपमा, मवदुअले धेरै प्रकाशक र संस्थाहरूसँग उनीहरूलाई उच्च गुणस्तरका सामग्रीहरू प्रदान गर्न साझेदारी गरिरहेको छ।